TPOLY คว้างานก่อสร้างใหม่ 2 โครงการ มูลค่ากว่า 480 ลบ.
TPOLY คว้างานใหม่ 2 โครงการจาก AOT มูลค่ารวมกว่า 483.90 ล้านบาท แล้วเสร็จปลายปีหน้า
6 ต.ค. 2560

บริษัท ไทยโพลีคอนส์ จำกัด (มหาชน) หรือ TPOLY เปิดเผยว่า บริษัทได้รับงานก่อสร้างใหม่ 2 โครงการ ได้แก่ โครงการอาคารสำนักงาน ท่าอากาศยานหาดใหญ่ ของบริษัท ท่าอากาศยานไทย จำกัด (มหาชน) หรือ AOT มูลค่า 285.90 ล้านบาท ระยะเวลาก่อสร้าง 365 วัน โดยเป็นงานก่อสร้างอาคาร คอนกรีตเสริมเหล็ก (คสล.) สูง 5 ชั้น จำนวน 1 อาคาร และสาธารณูปโภคภายในโครงการ พื้นที่ใช้สอย 11,200 ตารางเมตร
รวมทั้งโครงการอาคารใหม่ โรงพยาบาลแพทย์รังสิต ของบริษัท ปทุมรักษ์ จำกัด มูลค่า 198 ล้านบาท ระยะเวลาก่อสร้าง ตั้งแต่วันที่ 17 ส.ค.60 ถึงวันที่ 16 พ.ย.61 โดยเป็นงานก่อสร้างอาคาร คสล. สูง 7 ชั้น จำนวน 1 อาคาร และสาธารณูปโภคภายในโครงการ พื้นที่ใช้สอย 9,700 ตารางเมตร